แฟนผมฉีดยาคุมชนิด3เดือนมาเมื่อวันที่9มกราคาแล้วผมแตกในก่อนคบ7วันมีโอกาศท้องไหมครับ
สวัสดีครับ ประเด็นนี้ขึ้นอยู่กับว่าวันที่ฉีดยาคุมเป็นช่วงไหนของประจำเดือนครับ กล่าวคือ การฉีดยาคุมเข็มแรกในช่วง 1-5 วันแรกเมื่อเริ่มมีประจำเดือน จะช่วยป้องกันการตั้งครรภ์ได้ทันที และฉีดยาคุมเข็มต่อไปเมื่อครบกำหนดที่ต้องรับการฉีดซึ่งขึ้นอยู่กับชนิดยาคุมในกรณีที่ไม่สามารถฉีดยาคุมภายในช่วง 5 วันแรกของรอบเดือน ก็อาจฉีดยาคุมช่วงอื่นได้ โดยต้องมั่นใจว่าไม่ได้กำลังตั้งครรภ์ โดยแพทย์จะแนะนำให้ผู้ป่วยใช้วิธีคุมกำเนิดวิธีอื่นร่วมด้วยเป็นเวลา 7 วันซึ่งหากเป็นในกรณีอย่างหลัง และมีเพศสัมพันธ์แบบไม่ได้ป้องกันในช่วงก่อนครบ 7 วัน ก็ยังมีโอกาสตั้งครรภ์ครับ เพราะตัวยาอาจจะยังไม่ถึงระดับที่จะคุมกำเนิดได้ดังนั้น ขอแนะนำว่าให้สังเกตรอบเดือนครั้งต่อไป หากมีประจำเดือนมาช้า มาผิดปกติ ก็ควรใช้ชุดตรวจการตั้งครรภ์ เพื่อความแน่ใจ หรือพบแพทย์อีกครั้งเพื่อรับคำปรึกษาครับ